Z A P I S N I K
12. sjednice Vijeća Mjesnog odbora Volovčica
održane dana 06. travnja 2022. godine (srijeda) s početkom u 18:00 sati u prostorijama mjesne samouprave Mjesnog odbora Volovčica, Zagreb, Kriška ulica 20.
NAZOČNI ČLANOVI VIJEĆA: Sanja Baković, Ivan Držanić, Dunja Dunda, Stipo Grgić, Iva Jelačić, Marko Maričić, Ivan Mlinarević
NENAZOČNI ČLANOVI VIJEĆA: --
GOST: --
PREDSJEDAVA: Iva Jelačić, predsjednica Vijeća
ZAPISNIK VODI: Iva Jelačić, predsjednica Vijeća
Predsjednica konstatira da je nazočno 7 od 7 članova/ica Vijeća, što znači da Vijeće može pravovaljano odlučivati te otvara 12. sjednicu Vijeća Mjesnog odbora.
Vijeće jednoglasno usvaja ispravke zapisnika i verificira ispravljeni tekst Zapisnika 11. sjednice Vijeća održane dana 16. ožujka 2022. godine.
Na prijedlog predsjednice, Vijeće jednoglasno utvrđuje
D N E V N I   R E D
1. Korištenje prostora mjesne samouprave Volovčica,
2. Aktualna komunalna problematika,
3. Razno: izvješća, pitanja i prijedlozi.
Ad 1) Korištenje prostora mjesne samouprave Volovčica
Temeljem provedene rasprave Vijeće jednoglasno donosi 
Z a k lj u č a k
o odobravanju korištenja dvorane od 72m2 u prostoru u prostoru MS Volovčica Bandić Milan 365 – Stranke rada i solidarnosti – Ogranak Volovčica 2. i 4. utorak u mjesecu u terminu od 18.00 sati do 20:00 sati od 06.04.2022. godine do 06.04.2023. godine.
Temeljem provedene rasprave Vijeće jednoglasno donosi 
Z a k lj u č a k
o odobravanju korištenja dvorane od 72m2 u prostoru u prostoru MS Volovčica Bandić Milan 365 – Stranke rada i solidarnosti – Ogranak Donje Svetice 1. i 3. utorak u mjesecu u terminu od 18.00 sati do 20:00 sati od 06.04.2022. godine do 06.04.2023. godine.


Ad 2) Aktualna komunalna problematika
Temeljem provedene rasprave o aktualnoj komunalnoj problematici Vijeće jednoglasno donosi slijedeći zaključak:
Z a k lj u č a k   
o rješavanju komunalne problematike
temeljem provedene rasprave o prijedlogu stanovnika Mjesne samouprave Volovčica, a u svrhu povećanja sigurnosti svih sudionika u prometu, Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Gradskog ureda za obnovu, izgradnju, prostorno uređenje, graditeljstvo, komunalne poslove i promet – Sektor za promet zatraži
· Ishođenje mišljenja i suglasnosti nadležne policijske uprave za postavljanje prometne opreme ceste – uspornici ili uzdignute plohe s pješačkim prijelazom u Turopoljskoj ulici (k.č. 2607/1 k.o. Peščenica) kod križanja s Kriškom ulicom,
te Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Gradskog ureda za prostorno uređenje, izgradnju Grada, graditeljstvo, komunalne poslove i promet – Sektor za promet i od Zagrebačkog Holdinga d.o.o. – Podružnica Zagrebačke ceste zatraži
· sukladno procjeni struke, donošenje rješenja i postavljanje adekvatne prometne opreme ceste (uspornici) ili ili uzdignute plohe s pješačkim prijelazom u Turopoljskoj ulici (k.č. 2607/1 k.o. Peščenica) kod križanja s Kriškom ulicom.
Obrazloženje
S obzirom da dobar dio djece prelazi Turopoljsku ulicu upravo na pješačkim prijelazima na križanju Turopoljske ulice i Kriške ulice  gdje Turopoljska ulica ima blagu krivinu nakon ravnih dijelova i iz smjera Ivanićgradske ulice i iz smjera Borongajske ceste te je navedeni potez nepregledan i usprkos postavljenoj prometnoj opremi ceste – prometnom zrcalu, u svrhu povećanja sigurnosti svih sudionika u prometu Vijeće Mjesnog odbora Volovčica donijelo je zaključak kako je navedeno u dispozitivu.
Ad 3) Razno: izvješća, pitanja i prijedlozi
Predsjednica Vijeća Mjesnog odbora izvijestila je vijećnike o izvršenim popravcima i zamjeni zaštitnih ogradica na zelenoj travnatoj površini uz kolnik u Ivanićgradskoj ulici od Ulice grada Vukovara do Zapoljske ulice sa zaštitnim stupićima tzv. klamericama kojima je onemogućeno naslanjanje i parkiranje osobnih automobila na zelenu površinu sukladno zaključku 9. sjednice Vijeća od 19.01.2022. godine.
Temeljem provedene rasprave Vijeće jednoglasno odlučuje o izmjeni zaključka 8. sjednice Vijeća od 15.12.2021. godine o postavljanju zaštitne ogradice na zelenoj površini u Ivanićgradkoj ulici ispred k.br. 67-69 te donosi slijedeći
Z a k lj u č a k   
Kojim Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Gradskog ureda za obnovu, izgradnju, prostorno uređenje, graditeljstvo, komunalne poslove i promet – Sektor za komunalne poslove i javne površine ishodi 
· dozvolu za postavljanje 2 do najviše 4 zaštitna stupića – tzv. klamerica na zelenoj površini u Ivanićgradskoj ulici ispred k.br. 67-69 (k.č. 2671/3 k.o. Peščenica, posjedovni list 3345, nositelj prava Grad Zagreb).
Obrazloženje
Temeljem već ranije iskazanog nezadovoljstva građana – stanara Ivanićgradske ulice k.br. 67-69 na činjenicu da neodgovorni sugrađani parkiraju svoja vozila na zelenoj površini ispred predmetne lokacije uništavajući pri tom travnjak i zelenilo te temeljem njihova prijedloga da se zelena površina zaštiti postavljanjem zaštitne ogradice, Vijeće MO Volovčica donijelo je izmjenu zaključka kako je navedeno u dispozitivu.
Predsjednica je nadalje izvijestila vijećnike o odgovoru voditelja II. područnog odsjeka prometnog redarstva na upit za pojašnjenje osnovanosti (temeljem kojih parametara se utvrđuje nepropisno parkiranje) i dinamike izricanja kazni za po njihovoj procjeni nepropisno parkiranje vozila u Ulici Frana Alfirevića, s posebnim naglaskom na potez od Tržnice Volovčica do Ustanove Dobri dom Grada Zagreba na adresi Ulica Frana Alfirevića 6. Zamolba za pojašnjenje  upućena je na temelju pritužbi stanovnika predmetne ulice koji su posebno naveli da nema ujednačenosti u izrečenim kaznama.+
Nadalje, predsjednica je izvijestila vijećnike o konačnom dovršenju radova, odnosno otklanjanju nedostataka provedenih radova u na šetnici parka i na dječjem igralištu na Moslavačkom trgu te na dječjem igralištu u Ulici Hermana Dalmatina gdje su izvršili dopunu granulata podloge nasipavanjem novog granulata bez da su prethodno poravnali podlogu te bez da su novi granulat nabili i izravnali. Nedostaci prvotno provedenih radova imali su za posljedicu izrazito neravnu podlogu po kojoj je teško hodati i još teže voziti dječja kolica, neravnomjerna raspoređenost novog granulata, velika količina prašine te "prelijevanje" granulata na anti stresne podloge ispod sprava za igranje.
Nadalje, predsjednica je izvijestila vijećnike o upućivanju na daljnje, nadležno postupanje zahtjeva za čišćenje  vatrogasnog prilaza između Kriške ulice i Ulice Frana Alfirevića, sa stražnje strane kuća u Kriškoj ulici od kbr. 65 do kbr. 103 (k.č. 2402/38, k.o. Peščenica) a temeljem obavljenog nadzora  Komunalnog redarstva.
Konačno, predsjednica je izvijestila da su svi građani i predstavnici suvlasnika stanara koji su se obratili VMO Volovčica u svezi problematike nove regulacije zbrinjavanja otpada informirani o raspisanom javnom pozivu na podnošenje zahtjeva (pribavljanje mišljenja) za iskazivanje interesa o postavljanju bokseva za spremnike za odlaganje komunalnog otpada koji će se nalaziti na javnoj površini u slučajevima gdje postojeće spremnike nije moguće smjestiti unutar nekretnine. Pribavljanje navedenog mišljenja nužno je za dobivanja rješenja Grada Zagreba za postavljanje tipiziranih bokseva za komunalni otpad koji se nalaze na javnoj površini.
Potpredsjednik Vijeća izvijestio je vijećnike o prikupljenim saznanjima u svezi održavanja atomskih skloništa u sklopu privatnih zgrada. O skloništima u sklopu privatnih zgrada skrbi upravitelj zgrade (najčešće je to GSKG) koji treba pribaviti ponude za provedbu čišćenja i uređenja atomskog skloništa iz sredstava pričuve zgrade.
[bookmark: _GoBack]Vijeće Mjesnog odbora jednoglasno je podržalo prijedlog vijećnika Stipe Grgića o pokretanju inicijative prema Vijeću Gradske četvrti da se građane upozna s Planom sklanjanja stanovništva u skloništa i s radom skloništa te s potrebom njihova kontinuiranog održavanja.
Predsjednica je zahvalila svima na učešću u radu sjednice i predložila je da se slijedeća sjednica VMO Volovčica održi 11.05.2022. godine s početkom u 18:00 sati.
Dovršeno u 19:10 sati.
KLASA: 024-08/22-03/741
URBROJ: 251-13-11-11-22-2 
Zagreb, 06. travnja 2022.
Predsjednica
Vijeća Mjesnog odbora Volovčica
Iva Jelačić,v.r.
